यही नहीं उनके जूते भी उतरवाए और फिर वापस भी नहीं लौटाया, जब बवाल मचा तो पाकिस्तान ने जूते में जासूसी उपकरण होने का इल्ज़ाम लगा दिया. ये एक मां और बहू का ही अपमान नहीं था ये भारतीय संस्कृति का अपमान था, यहां तक कि इंसानियत का भी अपमान था. एक तरफ पाकिस्तान हिंदुस्तान की दो महिलाओं का अपमान करता है. वहीं दूसरी तरफ पाकिस्तान की महिलाओं को हमारी विदेश मंत्री सुषमा स्वराज में अपनी मां दिखाई देती है. मुंह के कैंसर से जूझ रही पाकिस्तान की फैजा तनवीर ने ट्वीट में लिखा – आप मेरे लिए मां ही हैं.. प्लीज मुझे मेडिकल वीजा दे दें और उन्हें वीज़ा मिल जाता है. इन सबके बावजूद लेकिन पाकिस्तान बदलने वाला नहीं, वो नेकी का जवाब बेइज्जती से देता है और दोस्ती का जवाब हमले से देता है. आखिर ऐसे पाकिस्तान का क्या इलाज है?